o
Käännekohta
Tervetuloa seuraamme! Luvassa on voimallinen jakso!
Tämä jakso kannattaa nauhoittaa itseä ja muita varten!
Tulossa ohjelmassa:
Onko helvettiä olemassa?
Tapaamme miehen, joka on omin silmin nähnyt, että on!
Liekeissä paloi ihmisiä - kirjaimellisesti.
Mies taistelee elämästään tehtyään kaupat paholaisen kanssa.
Nämä ovat aiheemme tänään!
Ensin kuitenkin näette koosteen siitä, mitä helvetistä ajatellaan.
Onko helvetti olemassa vai onko se vain ihmisen keksintöä?
Tässä joitakin mielipiteitä.
Uskotko helvettiin? - En oikeastaan.
Tuskin elämän jälkeen on yhtään mitään.
Onko olemassa syytä, miksi ajattelet niin?
Ei, sillä minut on kasvatettu melko uskonnollisesti.
Tunnen molemmat ajatusmaailmat.
En vain usko, että asiassa on perää.
On olemassa hyvä ja paha, helvetti on paha ja taivas on hyvä!
Jumalan sanassa sanotaan, että se, jonka nimi ei ole elämän kirjassa -
heitetään tulimereen.
Vaikka en tunne itseäni syntiseksi, uskon Jumalan sanaa.
Minulla ei ole mitään syytä epäillä helvetin olemassaoloa.
Elämä itsessään voi olla taivas tai helvetti.
Se riippuu paljolti omasta mielentilasta.
On olemassa taivas ja helvetti. Sanassa sanotaan niin.
Aivan varmasti. Jeesushan tuli pelastamaan helvetiltä.
Helvetti on olemassa.
On hyviä ja pahoja ihmisiä.
On oltava eri paikat hyville ja pahoille.
Se on luonnollista ja järkevää. Emme kuulu samaan paikkaan.
Helvetti on mielentila.
Luomme sen sisäämme.
Olemme jo helvetissä. Ei tuolla ylhäällä tai alhaalla sitä ole.
Se on satua. Ei taivasta ole.
Helvetissä olemme jo nyt, vain liekit puuttuvat.
Helvetti on olemassa.
On hyvä korjata käytöstään maan päällä, jotta pääsee taivaaseen.
Helvetti on ilman muuta totta. - Onko se maan päällä?
Ei.
Täällä voi kokea jotakin samaa, kuin helvetissä, jos elää väärin.
Helvettiin joutuvat näkevän oikean helvetin. Maan päällä sitä ei ole.
Tätä mieltä olivat kadun vastaantulijat.
Jeesus kertoo helvetistä Luukkaan evankeliumin luvussa 16.
Jeesus kertoo rikkaasta miehestä ja köyhästä Lasaruksesta.
Molemmat kokivat kuoltuaan aivan eri asioita.
Jakeessa 23 rikas nostaa katseensa ja näkee Aabrahamin.
Tuskissaan hän anelee sääliä Lasarukselta, jotta tämä toisi -
sormenpäässään vesipisaran hänen kielelleen.
Aabraham muistuttaa, että välissä on suuri kuilu.
Sitä ei kukaan voi ylittää.
Jos vähänkään epäilette helvetin olemassaoloa, olkaa nyt tarkkana.
Seuraava mies näki näyn helvetistä.
Hänen kertomuksensa saa ihmiset turvautumaan ristiin.
Kuulette hänen kertomuksensa tauon jälkeen.
Katso, seison sydämesi ovella ja koputan.
Tulen jokaisen miehen, naisen ja lapsen luo.
Ainoa toiveeni on, että tuntisin sinut ja sinä minut.
Joku kolkuttaa sydämesi ovelle.
Hänen nimensä on Jeesus.
Kutsutko Hänet sisään?
Bill Wiesellä ei ole tapana esittää outoja väitteitä.
Hänet tavatessaan sen oivaltaa nopeasti.
Muutama vuosi sitten Jumala antoi hänelle näyn helvetistä.
Se on yksi hänen pelottavimmista kokemuksistaan.
Tässä hänen kertomuksensa.
Kiitos, kun tulit ohjelmaamme! - On kunnia olla täällä!
Sinulta on juuri ilmestynyt kirja "23 minuuttia helvetissä, -
mies kertoo, mitä näki, kuuli ja tunsi tuskan tyyssijassa".
Olin täysissä ruumiin ja sielun voimissa.
Näin näyn, jollaisista raamattu kertoo ja erkanin ruumiistani.
II korinttolaiskirjeessä 12:1-2 Paavali temmattiin taivaaseen.
Hän ei tiennyt, oliko ruumiissaan vai ei.
Samalla tavoin Jumala näytti minulle näyn ja erkanin ruumiistani.
En kuitenkaan yritä asettaa itseäni Paavalin rinnalle.
Poistuit siis ruumiistasi. - Kyllä. - Miten?
Jumala tempasi minut. Olin ollut rukoushetkessä ja menin nukkumaan.
Jumala erotti minut ruumiistani ja pudotti vankiselliin helvettiin.
Huomasin olevani kiviseinäisessä vankisellissä kalterien takana.
Tiesitkö heti, että olit helvetissä?
En ihan heti.
Valtavasta kuumuudesta tiesin, että en voinut olla maapallolla.
Ihmettelin, miten olin yhä hengissä kuumuudesta huolimatta.
Parissa sekunnissa ymmärsin, että olen helvetissä.
Kuulin miljoonien ihmisten huutoa, joka kuuroutti korvani.
Näitkö heidät?
Vankisellistä en nähnyt heitä, mutta huomasin jotain muuta.
Vankisellissä oli paholaismaisia olentoja.
Ne herjasivat ja kirosivat Jumalaa. Ne vihasivat Häntä.
Sen vihan ne purkivat minuun ja alkoivat repiä lihaani kynsillä.
Ne paiskoivat minua seinään. Tunsinluiden murtuvan.
Olin täysin hereillä ja tajuissani. Se ei ollut unta.
Tunsitko siis tuskan? -Kyllä. Tunsin sen verran,
että voin vakuuttaa, että se on todellista.
Se ei ole vertauskuvallista kipua, jota helvetissä tunnetaan.
Lisäksi oli vielä paljon muuta.
Olennoista lähti vastenmielinen mädän löyhkä.
Se muistutti voimakasta rikin hajua. Haju oli hirvittävä.
Minkälaisia paholaismaiset olennot olivat?
Ne kaksi olivat noin nelimetrisiä; vääntyneitä ja epämuodostuneita.
Ne olivat epäsymmetrisiä, suomuja ja kyhmyjä oli kaikkialla.
Ne muistuttivat matelijoita. Ne kulkivat vihassaan edestakaisin.
Johannes 15:18 kertookin, että Jeesus sanoi: ne vihasivat minua -
ennen meitä Herran kuvaksi luotuja.
Sanoivatko olennot sinulle jotain?
Eivät. Ne piinasivat ja kiduttivat.
Ryömin ulos sellistä.
Minut laitettiin vieressä olevan suuren tulikuilun ylle.
Silloin näin ihmisiä ensimmäisen kerran - tulessa palamassa.
He todella paloivat oikeassa tulessa - ei vertauskuvallisessa.
He huusivat tuskissaan. - Näkivätkö he toisensa tai sinut?
Eivät. Olin eristyksissä kuten kaikki muutkin.
Ei voinut puhua, ei ollut minkäänlaista kumppanuutta.
Siellä palaa tulessa yksin.
Tunsitko, mitä nuo ihmiset kokivat sillä hetkellä?
He tunsivat kuumuuden ja tuskan liekeissä.
Minäkin tunsin kuumuuden ja tuskan, enkä halunnut joutua tuleen.
Onneksi en joutunutkaan, mutta muut paloivat.
He olivat kuvottavassa löyhkässä; hengitysilmaa ei ollut tarpeeksi.
Siellä ei voi hengittää kunnolla. Happea ei ole tarpeeksi.
Ilmassa ei ole yhtään kosteutta kuten ei muuallakaan helvetissä.
On niin janoinen - ja väsynyt. Helvetissä ei voi nukkua.
On kauheaa, kun pidetään hereillä loputtomasti. - Entä hengittäminen?
Ilmaa ei ole tarpeeksi.
Jesaja 42:5 sanoo: Jumala antaa ilmaa maan päällä hengitettäväksi -
ei maan alla. Siellä ei aurinko paista, ystävyyttä ei ole.
Helvetissä ei ole Jumalaa.
Ilman Jumalaa katoaa kaikki hyvä.
Katsoin kerran CNN-uutiskanavan perustajan haastattelun.
Ted Turner ihmetteli, kuka kumma haluaisi pitkäveteiseen taivaaseen.
Kuoltuaan hän menee mieluummin helvettiin, jossa on hauskaa!
Häntä on johdettu harhaan.
Hän ei vain tiedä, miten hirveää se on. Ei siellä olla yhdessä.
Siellä kärsii yksin.
Mikä tahansa helvetin piina veisi hengen: myrkyllinen löyhkä, -
ilman puuttuessa tuntee tukehtuvansa.
Ruumiinvoimaa ei ole - ei pysty puolustautumaan olentoja vastaan.
Joka liikkeeseen tarvitaan valtava ponnistus.
Muisti kuitenkin toimii. Ajattelin vaimoani, jota en enää näkisi.
Oli tuskallista, että rakas ihminen ei koskaan enää olisi seurassani.
Vallitsiko helvetissä toivo vai toivottomuus?
Täydellinen toivottomuus, mikä siellä olikin pahinta.
Kuiluun vaipuneet eivät voi panna sinun totuuteesi toivoansa, sanoo -
Jesaja 38:18 ja totuushan on Jeesus. "Minä olen tie, totuus ja elämä."
Toivoa Jeesuksesta, ainoasta pelastuksesta, ei ole.
Pahinta on se, että ymmärtää, että toivoa pois pääsemisestä ei ole.
Kirjassasi kerrot Jeesuksen ilmestyneen ja puhuneen sinulle.
Tunnelia ylös tullessani tuli täysin pimeää.
Helvetissähän on sysimustaa - vain liekkien loimussa on vähän valoa.
Muualla ei ole minkäänlaista valoa.
Tunnelissa Jeesus ilmestyi minulle. Yllättäen näkyi kirkas valo.
Olin niin kiitollinen siitä, että tunsin Hänet.
Hän oli poistanut mielestäni, että olen kristitty.
Luukas 24:16 kertoo Jumalan poistaneen mielestä asioita.
Hänellä on syynsä siihen. Minun piti kokea toivottomuuden tunne.
Kristittynä olisin vain ylistänyt Herraa, kun Hän pelasti helvetiltä.
Miksi mielestäsi Jumala antoi sinun nähdä helvetin?
Hän kertoi sen. Monet eivät usko helvettiin.
Joukossa on uskoviakin.
Asiaa on vähätelty ja pehmennetty, eikä sitä opeteta kirkoissa.
En välitä tuomion viestiä vaan ainoastaan varoitan.
Jumala yrittää varoittaa ihmisiä.
Raamattu kertoo totuuden; kaikki näkemäni oli kuten raamatussa.
On tärkeää, että raamatun sana uskotaan.
Helvetti tarkoitettiin paholaiselle ja sen enkeleille - ei ihmiselle.
Ei Jumala halua ihmisten joutuvan sinne, siksi Jeesus kuoli ristillä.
Miksi nykyään saarnataan niin vähän helvetistä?
Monet kirkot suuntaavat tarjontansa ihmisten enemmistölle.
Heitä ei haluta loukata. Helvetti koetaan loukkaavana.
Luin kerran erään Los Angeles Timesin artikkelin.
Artikkelin mukaan kadotuksen vähätteleminen osoittaa, -
että kristillinen teologia on maallistunut.
Maallinen elämä on vaikuttanut kristilliseen elämään.
Monet kirkot opettavat, että piina ja tuli eivät ole todellisia.
Ehkä ollaan tietyssä mielentilassa tai erossa Jumalasta.
Oliko Jeesuksella muuta viestiä maailmalle ja kristityille?
Helvetin todellisuus ja että Hän ei halua ihmisten sinne -
joutuvan, oli tärkein viesti.
Mutta sinne joutuvat ne, jotka eivät kadu syntejään ja tunnusta -
Jeesusta Jumalan pojaksi.
Sanoiko Hän mitään siitä, että tulee pian?
Kyllä. Hän sanoi: "Kerro heille, että tulen hyvin pian!"
Hän toisti sen kahdesti.
Ymmärsin, että aikaa on vähän ja meidän kristittyjen tulee entistä -
tarmokkaammin todistaa ja nähdä elämä iankaikkisuusnäkökulmasta.
Emme saa vatvoa pikkuseikkoja, meidän pitää nähdä suuret linjat.
Meidän pitää kiireesti todistaa Jumalan rakkaudesta ja kertoa, -
ettei Jumala halua ihmisten joutuvan helvettiin.
Kiitos haastattelusta! Sitä olisi voitu jatkaa vielä pitkään!
Kirjasi nimi on 23 MINUUTTIA HELVETISSÄ.
Olet kertonut kokemastasi hyvin avoimesti.
Miksi on tärkeää, että ihmiset uskovat sinua?
Tärkeää ei ole uskoa minua, vaan raamatun sanaa.
On tärkeää uskoa, että se, mitä Jumalan sanassa sanotaan, on totta.
Pyydän, uskokaa raamattuun. Se on tärkeää.
Kiitos vielä kerran! - Kiitos teille, oli kunnia olla vieraanne!
Siunausta perheellenne, kun jatkatte kokemuksesta kertomista -
ihmisille ympäri maailman! - Kiitos!
Helvettiä ei luotu ihmiselle, vaan paholaiselle joukkoineen.
Sana sanoo, että jokaisen on määrä kuolla kerran ja kuulla tuomio.
Jeesus tuli, jotta sinulla ja minulla olisi toivo ikuisesta -
elämästä Jumalan kanssa. Meidän tulee vain tunnustaa syntimme ja -
uskoa Jeesuksen nimessä. Niin yksinkertaista se on!
Ikuinen elämä voi alkaa juuri nyt, kunhan tunnustat syntisi, -
Jeesuksen nimessä. Miksi et tekisi sitä juuri nyt!
Tauon jälkeen lisää tärkeää asiaa.
Koettelut ja houkutukset vaikuttavat joka avioliittoon.
Joskus tuntuu, että ratkaisua ei ole.
Älköön ihminen erottako sitä, minkä Jumala on yhdistänyt.
Olemme puhuneet helvetistä, mitä nykyään ei usein tehdä.
Jeff Harshbarger teki sopimuksen paholaisen kanssa.
Jo pian hän taisteli saadakseen elämänsä takaisin.
Nyt hän kertoo hämmästyttävän, oudon tarinansa.
Kun laittaa kätensä lasille, se alkaa liikkua.
Veljeni ajatteli minun pilailevan ja minä hänen; hän kielsi sen.
Vein pöydän muiden tietämättä huoneeseeni eräänä iltana.
Pöytä vastasi yhä kysymyksiin; siinä vaikutti jokin muu voima.
Se pelotti, mutta oli kuin vuoristorata, jossa pelkää -
kuollakseen, mutta samalla nauttii.
Sitten aloin tiedostaa, että jokin oli läsnä ja kehittyi talossani.
Saatoin herätä keskellä yötä, kun tunsin selvästi jonkun katseen.
Heräsin ja kuljeskelin ympäri taloa tunteakseni sen tunteen.
Pidin siitä.
7-8-vuotiashan ei yleensä lähde yksin pimeään, jos -
hän aavistaa jonkin pahan olevan läsnä; ei kokemaan tunnetta eikä -
eikä myöskään selvittämään sen alkuperää.
Ajattelin, että tunne johtui tuonpuoleisesta.
Tiesin, että se on olemassa; on olemassa jotain muutakin.
Paha voima oli pian läheisempi Jeffille kuin alkoholisti-isä.
Olin onneton lapsena. En halunnut olla perheessäni, halusin muualle.
Etsin pakotietä, etsin mahdollisuutta johonkin muuhun.
Mitä tahansa muuta. Elämänihän oli helvettiä.
Kaupungin pahin alkoholisti oli isäni.
Olin pahoinpidelty ja laiminlyöty. En tuntenut olevani rakastettu.
Pian pöytäkokemuksen jälkeen voima kodissa puhui hänelle.
Heräsin eräänä yönä.
Ääni korvien takaa sanoi: "Jeff, tule, näytän sinulle jotakin."
Outo voima vei Jeffin ruumiin ulkopuolelle monta kertaa.
Hän näki edeltäkäsin asioita, jotka toteutuivat monta päivää myöhemmin.
Sitten Jeffin tielle osui saatananpalvoja.
Kun än rukoili puolestani ja laittoi kätensä päälleni, -
minuun tuli pahahenki.
Saatananpalvonnalla Jeff ajatteli hiovansa yliluonnollisia kykyjään.
Kun saatana on ympärillä tai sisällä, itselleen valehtelee.
Hengen läsnäoloa pitää omana voimanaan.
Uusi opettaja ja Jeff muodostivat ryhmän, johon värvättiin lisäväkeä.
Näin, miten kaikista heistä tuli pahanhengen omaisuutta.
Huomasin kuitenkin tuntevani myötätuntoa heitä kohtaan.
Oli, kuin minut olisi tuomittu. Tiesin, että se oli väärin.
Yritin tukahduttaa tunteen.
Olinhan saatananpalvoja, joka ei välitä muusta kuin itsestään.
Siinä sitten olin: muista välittävä saatananpalvoja!
Yritin rituaalimenoin tappaa elossa olevan osan itsestäni - sydämeni.
Yritin tappaa itsestäni sen, mikä välittää.
Jeff ja henki hänessä eivät saaneet tuhottua rakkautta ja myötätuntoa.
Henget olivat antaneet Jeffille voimaa monet vuodet.
Nyt ne kääntyivät Jeffiä vastaan ja yrittivät tappaa hänet.
Henget sisälläni alkoivat kiduttaa minua.
Ne kääntyivät minua ja toisiaan vastaan. Kävin läpi helvetin.
Jeff ajatteli, että kidutus loppuu vasta, kun hän tappaa itsensä.
Hankin aseen, varasin yösijan ja laitoin aseen leukaa vasten.
Katsoessani aseen piippuun ajatus - MISSÄ VIETÄT IÄISYYTESI? -
ilmestyi tyhjästä. En voinut vetää liipasimesta.
Seuraavana päivänä hän yritti hirttäytyä, mutta köysi ei pitänyt.
Hän meni nyyhkyttäen vuoteeseen. Nyt hän kuuli eri äänen.
Ääni tuli tästä vierestäni, sanoi: "MENE ULOS!"
Tiesin, ettei se ollut paha henki. Se oli erilainen.
Nousin ylös - mieleeni ei edes tullut mennä ulos ovesta -
avasin ikkunani ja astuin pihalle.
Kerron rehellisesti, että heti oli läsnä aivan toisenlainen voima.
Tiesin sen olevan Jumala.
Läsnä oli uskomaton voima, mutta rakkaudellinen.
Tiesin, että voima, joka oli tavoitellut minua eikä antanut -
minun kuolla, oli läsnä.
Tässä on rakkaus, jota olet aina kaivannut, tarvinnut ja etsinyt.
Olet etsinyt väärästä paikasta; Tässä se nyt on.
Katsoin vain ylös taivaaseen ja sanoin: "Jeesus, korjaa elämäni!"
Vaikka Jeff oli antanut elämänsä Jeesukselle,
hänen oli vielä kohdattava paha.
Hän oli tehnyt saatananpalvontarituaaleja vuosia.
Silti pahoista hengistä pääsi eroon yksinkertaisella rukouksella.
Kirkossa tapaamani nainen alkoi vain rukoilla ja henget lähtivät.
Ne käänsivät pääni ja katsoin naista. Hän katsoi henkiä.
Hän sanoi vain: "Jeesuksen nimessä, lähtekää!" Ja henget lähtivät.
Se tapahtui tuosta vain.
Juoksin hakemaan peilin nähdäkseni itseni ensi kerran neljään vuoteen.
Olin aina partaa ajaessani nähnyt pahat henget. Olin lopultakin vapaa.
Jo pian Jeff voi solmia avioliiton.
Sitä edesauttoi Jumalan rakkaus ja hyväksyntä.
Me kaikki etsimme paikkaa tai ihmistä, joka meistä huolehtii -
ja rakastaa meitä. Olemme kaikki lapsia ja
meillä on taivaallinen isä, joka on todellinen.
Hänen luokseen voimme mennä milloin vain.
Hän ei jätä, ei hylkää. Se on melkein liian hyvää uskottavaksi.
Siksi emme usko sitä. Uskokaa se.
Uskokaa Hänen sanansa, antakaa Hänen olla se, mikä Hän on.
Älkää määräilkö tai yrittäkö ohjailla Häntä.
Antakaa Hänen huolehtia; rakastaa kuin lasta ja Hän tekee niin!
Helvetti on totta meidän eetikkojen, epäilijöiden ja tiedemiesten -
mielipiteistä huolimatta.
Olette tänään kuulleet, mitä Sanassa sanotaan.
Kaksi miestä ovat kertoneet, että helvetti ja paholainen ovat totta.
Haluamme hätäkellojen soivan: helvetti on totta.
Helvetissä kidutukselle ei näy loppua vuosimiljoonienkaan päästä.
Uskon, että Jumala näytti Bill Wieselle helvetin myös -
varoittaakseen omien sääntöjensä mukaan eläviä ja niitä, jotka -
ovat jättäneet Jumalan kokonaan huomiotta.
Raamatun mukaan jotkut tuhoon vievät tiet näyttävät helpoilta.
Helvetti ei ole sinulle ja minulle, vaan paholaiselle joukkoineen.
Hyvä uutinen on, että Jumala antoi meille keinon pelastua.
Hän lähetti Jeesuksen kuolemaan minun ja sinun syntiesi tähden.
Jos haluat ikuiseen elämään Jumalan kanssa, sano yksinkertaisesti:
Isä, olen syntinen. Tunnustan kaikki syntini Sinulle.
Mikään niistä ei jää piiloon edessäsi, tunnet ne kaikki.
Uskon, että Jeesus kuoli ristillä syntieni tähden.
Tule elämääni ja tee minusta uusi luomus.
Pyydän sitä nyt Jeesuksen nimeen.
Muuta ei tarvitse tehdä.
Jos rukoilit vilpittömin mielin, olet tullut elämäsi käännekohtaan.
Olet siirtynyt kuolemasta elämään.
Onnittelut siitä!
Lopuksi Chris Tomlinin laulu "Ihmeellinen armo".
Näkemiin meiltä kaikilta ensi kertaan!
Jumalan siunausta!
Ihmeellinen armo,
sen sointi on suloinen.
Se pelasti minut poloisen.
Olin eksynyt,
minut löydettiin,
olin sokea, mutta nyt näen.
Armo sai sydämeni pelkäämään,
armo pelkoni huojensi.
Minkä aarteen armossa sainkaan,
kun ensi kertaa ymmärsin,
että Jumala on luvannut minulle hyvän osan.
Hänen sanansa vahvistaa toivoni.
Hän on osani,
elämän ajan.
Kahleeni ovat katkotut,
minut on vapautettu.
Jumalani, pelastajani on lunastanut minut.
Hänen armonsa tulvii virtanaan;
loppumaton rakkaus,
ihmeellinen armo.
Kahleeni ovat katkotut,
minut on vapautettu.
Jumalani, pelastajani on lunastanut minut.
Hänen armonsa tulvii virtanaan,
loppumaton rakkaus,
ihmeellinen armo.
Suomennos: Sirpa Siitonen